****

**รายงานการประชุมเกษตรอำเภอ สำนักงานเกษตรจังหวัดแพร่ (Monthly Meeting : MM)**

**ครั้งที่ 3/2565 ประจำเดือนธันวาคม 2564**

**ณ ห้องประชุมพิรุณ 1 สำนักงานเกษตรจังหวัดแพร่**

**วันที่ 30 ธันวาคม 2564**

**\*\*\*\*\*\*\*\*\*\*\*\*\*\*\*\*\*\*\*\*\*\***

**รายชื่อผู้เข้าประชุม**

1. นายประภาส สานอูป เกษตรจังหวัดแพร่

2. นายสมเกียรติ ทะฤาษี หัวหน้ากลุ่มอารักขาพืช

3. นายชูพงศ์ ธนไพศาขมาส (แทน) หัวหน้ากลุ่มส่งเสริมและพัฒนาเกษตรกร

4. นางศุภาพร ต่อสกุล (แทน) หัวหน้ากลุ่มยุทธศาสตร์และสารสนเทศ

5. นายตุลย์ แก่นหอม (แทน) หัวหน้ากลุ่มส่งเสริมและพัฒนาการผลิต

6. นางกัญจนา สอนอุ่น หัวหน้าฝ่ายบริหารทั่วไป

7. นายเรืองกิตต์ พันธุ์เลิศเมธี เกษตรอำเภอเมืองแพร่

8. นายศุภมิตร อินต๊ะ เกษตรอำเภอสูงเม่น รักษาราชการแทน  
 เกษตรอำเภอเด่นชัย

9. นายภูเบศ สิริธราพงศ์ เกษตรอำเภอร้องกวาง

10. นางหนึ่งฤทัย กองนำ เกษตรอำเภอสอง รักษาราชการแทน  
 เกษตรอำเภอสูงเม่น

11. นายสำรวย ปัทม์ธรรม เกษตรอำเภอลอง รักษาราชการแทน  
 เกษตรอำเภอสอง

12. นายธเนศพล วงศ์เจริญ เกษตรอำเภอวังชิ้น รักษาราชการแทน  
 เกษตรอำเภอหนองม่วงไข่

13. นางจรรฎา ดีปาละ นักวิชาการส่งเสริมการเกษตรชำนาญการพิเศษ รักษาราชการแทนเกษตรอำเภอลอง

14. นางสาวนงเยาว์ แก้ววิเศษ นักวิชาการส่งเสริมการเกษตรชำนาญการ   
 รักษาราชการแทนเกษตรอำเภอวังชิ้น

**ผู้เข้าร่วมประชุม**

1. นายบุญช่วย อุดคำมี นักวิชาการส่งเสริมการเกษตรชำนาญการ

2. นางสาวอัจฉราวรรณ สันป่าเป้า นักวิชาการส่งเสริมการเกษตรปฏิบัติการ

3. นางสาวแพงมณี ขัดนันตา นักวิชาการส่งเสริมการเกษตรปฏิบัติการ

4. ว่าที่ร้อยตรีหญิงกีรติกา กันทาหาญ เจ้าพนักงานธุรการ

**เริ่มประชุมเวลา 09.00 น.**

**ระเบียบวาระที่ 1 วาระประธานแจ้งให้ทราบ** นายประภาส สานอูป เกษตรจังหวัดแพร่ แจ้งวาระดังนี้

**1.1 งานกรมส่งเสริมการเกษตร**

จากการเข้าร่วมการสัมมนา DOAE Next Step ขับเคลื่อนงานส่งเสริมการเกษตรวิถีใหม่   
เมื่อวันที่ 22 - 23 ธันวาคม 2564 ณ โรงแรมรามา การ์เด้นส์ กรุงเทพมหานคร ได้รับมอบนโยบาย ดังนี้

ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ มอบนโยบาย ดังนี้   
แนวทางการขับเคลื่อนภาคการเกษตรด้วย BCG Model ของกระทรวงเกษตรและสหกรณ์ B ย่อมาจาก Bio Economy คือ ระบบเศรษฐกิจชีวภาพ ซึ่งมุ่งเน้นการใช้ทรัพยากรชีวภาพอย่างคุ้มค่า C ย่อมาจาก Circular Economy คือ ระบบเศรษฐกิจหมุนเวียน ที่คำนึงถึงการนำวัสดุต่างๆ กลับมาใช้ประโยชน์ให้มากที่สุด และ G ย่อมาจาก Green Economy คือ ระบบเศรษฐกิจสีเขียว ซึ่งมุ่งแก้ไขปัญหามลพิษ เพื่อลดผลกระทบต่อโลกอย่างยั่งยืนมี เป้าหมายเพื่อ “ปรับเปลี่ยนระบบการเกษตรของประเทศไทยสู่ 3 สูง คือ **ประสิทธิภาพสูง** ด้วยการใช้เทคโนโลยีและนวัตกรรมผสานภูมิปัญญา มุ่งยกระดับผลผลิตเกษตรสู่**มาตรฐานสูง**ครอบคลุมทั้งด้านคุณภาพ โภชนาการ ความปลอดภัย และระบบการผลิตที่ยั่งยืน เพื่อเป้าหมายให้การทำการเกษตรเป็นอาชีพที่สร้าง**รายได้สูง**ด้วยการผลิตสินค้าเกษตรที่เน้นความเป็นพรีเมี่ยม มีความหลากหลาย และกำหนดราคาขายได้ตามคุณภาพของผลผลิตเกษตร”

ดร.ทองเปลว กองจันทร์ ปลัดกระทรวงเกษตรและสหกรณ์ มอบนโยบาย “Agri challenge Next Normal 2022” จะมุ่งขับเคลื่อนยุทธศาสตร์ชาติ นโยบายรัฐบาลนโยบายกระทรวงให้บรรลุเป้าหมาย การแก้ไขปัญหาเฉพาะหน้าให้เกษตรกร วางรากฐานการทำงานของกระทรวงรองรับความปกติใหม่   
(New Normal) และสร้างเอกภาพในการขับเคลื่อนภารกิจของกระทรวง โดยยังคงดำเนินงานเชิงบูรณาการภายใต้แนวคิด “เชื่อมโยงการบริหาร แปลงสารให้ชัด จัดสรรให้ถูก” หมายถึง การเชื่อมโยงยุทธศาสตร์กับ  
พันธกิจของกระทรวง การสร้างการสื่อสารนโยบายของกระทรวงไปยังผู้ปฏิบัติ และการบริหารจัดการ  
ให้สอดคล้องกับภารกิจ ซึ่งจะดำเนินการขับเคลื่อนงาน 3 ด้าน ประกอบด้วย

1) ภารกิจเร่งด่วนเพื่อขับเคลื่อนยุทธศาสตร์และนโยบายให้บรรลุเป้าหมาย

2) ขับเคลื่อนการแก้ไขปัญหาเฉพาะหน้าให้เกษตรกร และ

3) วางรากฐานการทำงานของกระทรวง

มีความท้าทายต่อภาคเกษตรที่จะขับเคลื่อนในระยะต่อจากนี้ โดยเน้น

1) การผลิต เชื่อมโยงทรัพยากรการผลิตยั่งยืน เน้นผลิตสินค้ามูลค่าสูง ควบคู่การยกระดับมาตรฐาน GAP เกษตรอินทรีย์ สนับสนุนการปลูกพืชสมุนไพร/สุขภาพ พืชพลังงานทดแทน และผลักดันระบบฟาร์มอัจฉริยะ

2) การแปรรูป เน้นสร้างผลิตภัณฑ์มูลค่าสูงด้วย BCG Model การยกระดับมาตรฐานความปลอดภัยสินค้าเกษตรและอาหาร (GMP HACCP ฯลฯ) และ

3) การตลาด เน้นการนำเสนอคุณค่าต่อผู้บริโภค (การสร้าง Story) การสร้างสรรค์packaging/branding Online Marketing และการสร้างประสิทธิภาพของระบบโลจิสติกส์การเกษตร

นายเข้มแข็ง ยุติธรรมดำรง อธิบดีกรมส่งเสริมการเกษตร มอบนโยบาย กรมส่งเสริมการเกษตรได้ดำเนินการปรับองค์กรเข้าสู่วิถีใหม่ มุ่งเน้นการพัฒนาภาคการเกษตรให้สอดคล้องกับปริบททางสังคมปัจจุบัน และพร้อมรับการเปลี่ยนแปลงที่จะเกิดขึ้นในอนาคต โดยได้พัฒนาปรับเปลี่ยนรูปแบบการทำงานให้เป็นดิจิทัลมากขึ้น ด้วยการนำเทคโนโลยีเข้ามาอำนวยความสะดวกให้แก่เกษตรกรและบุคลากรของกรมส่งเสริมการเกษตร ภายใต้แนวคิด DOAE Next Step ขับเคลื่อนงานส่งเสริมเกษตรวิถีใหม่

การดำเนินงานภายใต้กรอบ Next Step ในปี 2565 ที่กรมส่งเสริมการเกษตรได้วางไว้ ยังคงมุ่งพัฒนายกระดับคุณภาพชีวิตของเกษตรกรและเพิ่มขีดความสามารถในการแข่งขันของภาคการเกษตร ตามหลัก 5 ยุทธศาสตร์ คือ ยุทธศาสตร์ตลาดนำการผลิต ยุทธศาสตร์เทคโนโลยีเกษตร 4.0 ยุทธศาสตร์ 3’s (Safety-Security-Sustainability-เกษตรปลอดภัย เกษตรมั่นคง และเกษตรยั่งยืน) ยุทธศาสตร์การบริหาร  
เชิงรุกแบบบูรณาการกับทุกภาคส่วนโดยเฉพาะโมเดล “เกษตร-พาณิชย์ทันสมัย” ยุทธศาสตร์เกษตรกรรมยั่งยืนตามแนวทางศาสตร์พระราชา และ 15 นโยบายสำคัญ คือ นโยบาย “ตลาดนำการผลิต” เพิ่มช่องทางตลาดให้หลากหลายทั้งออฟไลน์และออนไลน์ การสร้างความเข้มแข็งให้แก่สถาบันเกษตรกรและเศรษฐกิจ  
ฐานราก การส่งเสริมสถาบันเกษตรกร ผู้ประกอบการ และ Start up การส่งเสริมเกษตรพันธสัญญา (Contract Farming) การพัฒนาศูนย์เทคโนโลยีเกษตรและนวัตกรรม (AIC) การพัฒนาระบบโลจิสติกส์  
ด้านการเกษตร การบริหารจัดการน้ำอย่างเป็นระบบ การบริหารจัดการพื้นที่เกษตรกรรม และระบบส่งเสริมเกษตรแบบแปลงใหญ่ การส่งเสริมศูนย์เรียนรู้การเพิ่มประสิทธิภาพการผลิตสินค้าเกษตร (ศพก.)   
การประกันภัยพืชผล ให้ความคุ้มครองความเสียหายหรือความสูญเสียต่อพืชผล การส่งเสริมเกษตรกรรมยั่งยืน เพื่อเป็นภูมิคุ้มกัน และสร้างความมั่นคงแก่เกษตรกร การยกระดับขีดความสามารถในการแข่งขัน การวิจัยและพัฒนาภาคเกษตรของประเทศไทย เพื่อตอบสนองการพัฒนาภาคเกษตรของประเทศบนพื้นฐาน  
ด้านวิทยาศาสตร์ เทคโนโลยี และนวัตกรรม การพัฒนาฐานข้อมูลสารสนเทศ Big Data โดยศูนย์ข้อมูลเกษตรแห่งชาติ และการประกันรายได้ของเกษตรกร ผู้ปลูกข้าว ยางพารา มันสำปะหลัง ปาล์มน้ำมัน และข้าวโพดเลี้ยงสัตว์

นอกจากนี้ยังได้ปรับระบบการทำงานเข้าสู่ New Normal พัฒนากรมส่งเสริมการเกษตร  
สู่การเป็น Digital DOAE เพื่อให้สามารถขับเคลื่อนงานและรองรับสถานการณ์การเปลี่ยนแปลงได้ โดยยังให้ความสำคัญกับการดำเนินงานตามนโยบายของรัฐบาลและกระทรวงเกษตรและสหกรณ์ในการพัฒนาอาชีพและสร้างรายได้ให้แก่เกษตรกร ผ่านการให้บริการรูปแบบดิจิทัลต่างๆ ที่พัฒนาโดยกรมส่งเสริมการเกษตร เช่น ระบบบริการข้อมูลแผนที่ส่งเสริมการเกษตร (SSMAP) ระบบฐานข้อมูลการจำหน่ายพืชพันธุ์ดี (e-Catalog) สมุดทะเบียนเกษตรกรดิจิทัล (Farmbook) แอปพลิเคชันรู้ดินรู้ปุ๋ย ระบบตรวจติดตามการระบาดศัตรูพืช (DOAE Pest Forecast) และ www.ตลาดเกษตรกรออนไลน์.com เป็นต้น ซึ่งช่วยสร้างความเข้มแข็งให้กับภาคการเกษตรได้อย่างยั่งยืนต่อไป

**มติที่ประชุม** รับทราบ

**1.2 งานส่งเสริมการเกษตรภาคเหนือ**

คำสั่งกระทรวงเกษตรและสหกรณ์ ที่ 1163/2564 ลงวันที่ 24 ธันวาคม 2564   
ย้ายข้าราชการ นายนาวิน อินทจักร เกษตรจังหวัดเชียงราย ไปดำรงตำแหน่ง ผู้อำนวยการสำนักงานส่งเสริมและพัฒนาการเกษตร ที่ 6 จังหวัดเชียงใหม่

**มติที่ประชุม** รับทราบ

**1.3 เรื่องจากการประชุมหัวหน้าส่วนราชการจังหวัดแพร่**

ตามที่เกษตรจังหวัดแพร่ ได้เข้าร่วมการประชุมกรมการจังหวัดแพร่ หัวหน้าส่วนราชการและหน่วยงานที่เกี่ยวข้อง ครั้งที่ 12/2564 เมื่อวันที่ 29 ธันวาคม 2564 จังหวัดแพร่ มีวาระสำคัญแจ้งใน  
ที่ประชุมฯ ดังนี้

**(1) หัวหน้าส่วนราชการ/หน่วยงาน ที่ย้ายมาดำรงตำแหน่งใหม่/ย้ายไปดำรงตำแหน่งในจังหวัดอื่น**

**ย้ายไปดำรงตำแหน่งในจังหวัดอื่น**

**- นายวรญาณ บุญณราช**

ตำแหน่งเดิม : รองผู้ว่าราชการจังหวัดแพร่

ดำรงตำแหน่ง : รองผู้ว่าราชการจังหวัดเชียงใหม่

**- นายสำเริง สวัสดีนฤนาท**

ตำแหน่งเดิม : อุตสาหกรรมจังหวัดแพร่

ดำรงตำแหน่ง : อุตสาหกรรมจังหวัดเชียงใหม่

**ย้ายมาดำรงตำแหน่งใหม่**

**- นายดนัย พรอำนวยลาภ**

ตำแหน่งเดิม : นักวิเคราะห์นโยบายและแผนชำนาญการพิเศษ   
 กลุ่มวางแผนการใช้ที่ดิน สำนักงานพัฒนาที่ดินเขต 7

ดำรงตำแหน่ง : ผู้อำนวยการสถานีพัฒนาที่ดินแพร่

**- นายเฉลิมพล ชัยศิลบุญ**

ตำแหน่งเดิม : นักวิชาการสหกรณ์ชำนาญการพิเศษ สำนักงานสหกรณ์จังหวัดสุโขทัย

ดำรงตำแหน่ง : สหกรณ์จังหวัดแพร่

**- นางสาวฉัตต์นภา ข่มอาวุธ**

ตำแหน่งเดิม : ผู้อำนวยการกลุ่มวิจัย ศูนย์วิจัยเกษตรหลวงเชียงใหม่

ดำรงตำแหน่ง : ผู้อำนวยการศูนย์วิจัยและพัฒนาการเกษตรแพร่

**- นางสาวกาญจนา ทารินทร์**

ตำแหน่งเดิม : นักวิชาการตรวจเงินแผ่นดินชำนาญการพิเศษ

ดำรงตำแหน่ง : ผู้อำนวยการสำนักงานตรวจเงินแผ่นดินจังหวัดแพร่

**มติที่ประชุม** รับทราบ

**1.4 เรื่องอื่นๆ**

**ผู้บริหารกรมส่งเสรมการเกษตร ย้ายไปดำรงตำแหน่งใหม่**

**- นายขจร เราประเสริฐ**

ตำแหน่งเดิม : รองอธิบดีกรมส่งเสริมการเกษตร

ดำรงตำแหน่ง : ผู้ตรวจราชการกระทรวงเกษตรและสหกรณ์

**- นางกุลฤดี พัฒนอิ่ม**

ตำแหน่งเดิม : รองอธิบดีกรมส่งเสริมการเกษตร

ดำรงตำแหน่ง : ผู้ตรวจราชการกระทรวงเกษตรและสหกรณ์

**มติที่ประชุม** รับทราบ

**ระเบียบวาระที่ 2 วาระรับรองรายงานการประชุมเกษตรอำเภอ (MM) ครั้งที่ 2/2565 ประจำเดือนพฤศจิกายน 2564 เมื่อวันที่ 30 พฤศจิกายน 2564**

**มติที่ประชุม** รับรองรายงานการประชุมฯ

**ระเบียบวาระที่ 3 วาระสืบเนื่อง**

**3.1 ผลการเบิกจ่ายงบประมาณ ปี 2565** นางกัญจนา สอนอุ่น หัวหน้าฝ่ายบริหารทั่วไปแจ้งวาระ ดังนี้

งบประมาณปกติ (งบกรมส่งเสริมการเกษตร) ประจำปีงบประมาณ พ.ศ. 2565 ทางระบบสารสนเทศกองคลัง ณ วันที่ 27 ธันวาคม 2564 ได้รับการจัดสรรงบประมาณ 6,941,589 บาท ผลการเบิกจ่าย 3,345,917.18 บาท คิดเป็นร้อยละ 48.20

**มติที่ประชุม** รับทราบ

**ระเบียบวาระที่ 4 วาระเพื่อทราบ**

**4.1 ฝ่ายบริหารงานทั่วไป** นางกัญจนา สอนอุ่น หัวหน้าฝ่ายบริหารทั่วไปแจ้งวาระ ดังนี้

**4.1.1 สำนักงาน ก.พ.ร. แจ้งการขับเคลื่อนระบบราชการด้วย PMQA 4.0 ปี 2564-2565   
มีประเด็นสำคัญ ดังนี้**

**ยุทธศาสตร์ที่ 1 การพัฒนาบริการภาครัฐเพื่อประชาชน**

แนวทางการดำเนินการ

- ผลักดัน e-service และศูนย์บริการร่วม

- เชื่อมโยงบริการภาครัฐทุกหน่วยงานแบบเบ็ดเสร็จ (End to End Service)

- ยึดผู้รับบริการเป็นศูนย์กลาง และยกระดับสู่การให้บริการส่วนบุคคล

- ปรับเปลี่ยนวัฒนธรรมการให้บริการอย่างเต็มใจ

- พัฒนาระบบนิเวศที่สร้างเสริมภาครัฐระบบเปิดและการมีส่วนร่วมอย่างมี  
 ความหมาย (OG & MP )

- ทบทวนและปรับปรุงกฎหมาย กฎระเบียบที่เป็นอุปสรรค

\*\*ประชาชนได้รับความสะดวกรวดเร็วในการติดต่อภาครัฐ\*\*ระดับความพึงพอใจของประชาชนต่อบริการภาครัฐ\*\*//ทุกภาคส่วนเข้าถึงบริการภาครัฐได้ง่าย ผ่านระบบ อิเล็กทรอนิกส์//

**ยุทธศาสตร์ที่ 2 การปรับบทบาทภารกิจโครงสร้างหน่วยงานภาครัฐให้ทันสมัย ยืดหยุ่น รองรับการเปลี่ยนแปลง**

แนวทางการดำเนินการ

- ทบทวนบทบาทภารกิจภาครัฐ ยุบเลิกภารกิจที่ไม่จำเป็น ถ่ายโอนภารกิจให้ภาคส่วนอื่น

- พัฒนาแนวทางการจัดโครงสร้างในรูปแบบที่รองรับกับอนาคต และมีรูปแบบที่  
 หลากหลาย

- ประเมินความเหมาะสม ความมีประสิทธิภาพและความคุ้มค่าในการจัดส่วนราชการ

- ทบทวนกฎหมายและระเบียบให้การจัดตั้งและปรับเปลี่ยนรูปแบบหน่วยงานภาครัฐ  
 มีความยืดหยุ่น

- สร้างความเข้มแข็งในการบริหารราชการในระดับพื้นที่ โดยการมีส่วนร่วมของประชาชน   
 และการบูรณาการทุกภาคส่วน

**ยุทธศาสตร์ที่ 3 การเพิ่มประสิทธิภาพการบริหารงานภาครัฐ**

แนวทางการดำเนินการ

- นำเทคโนโลยีเข้ามาใช้ และปรับปรุงกระบวนงานภายในให้มีประสิทธิภาพ

- พัฒนาฐานข้อมูลภาครัฐ เชื่อมโยงข้อมูลระหว่างหน่วยงาน

- พัฒนารูปแบบการเพิ่มประสิทธิภาพการบริหารราชการ

- สร้างผู้นำการเปลี่ยนแปลงทางยุทธศาสตร์และพัฒนาทักษะด้านดิจิทัล

- สร้างกลไกการป้องกันและปราบปรามการทุจริต และปรับปรุงระบบตรวจสอบ

- ปรับปรุงกฎหมายและระเบียบที่เกี่ยวข้องเพื่อให้เกิดความคล่องตัว และมีประสิทธิภาพ

**โครงการสำคัญเพื่อรองรับยุทธศาสตร์การพัฒนาระบบราชการ**

1. การขับเคลื่อนการให้บริการประชาชนผ่านระบบอิเล็กทรอนิกส์ e-service

2. โครงการพัฒนาต้นแบบศูนย์กลางการบริการประชาชนในการติดต่อราชการแบบ  
 เบ็ดเสร็จครบวงจร

3. โครงการยกระดับการพัฒนาการให้บริการภาครัฐแก่นิติบุคคลแบบเบ็ดเสร็จทาง  
 อิเล็กทรอนิกส์

4. การสร้างระบบนิเวศภาครัฐระบบเปิดและการมีส่วนร่วมอย่างมีความหมาย

5. การศึกษาและขยายผลการจัดการองค์การที่มีความยืดหยุ่นและคล่องตัวในการ  
 บริหารจัดการ และระบบการประเมินความคุ้มค่าการจัดส่วนราชการ

6. โครงการสร้างความเข้มแข็งในการบริหารราชการในระดับพื้นที่

7. โครงการพัฒนาระบบนิเวศทางดิจิทัล สำหรับหน่วยงานภาครัฐในการพัฒนาสู่  
 รัฐบาลดิจิทัล

8. การจัดทำระบบบัญชีข้อมูลภาครัฐ และข้อมูลเปิดภาครัฐ

9. การทบทวนและแก้ไขกฎหมายที่เป็นอุปสรรคต่อการปฏิบัติราชการ

**4.1.2 คำสั่งกรมส่งเสริมการเกษตร ที่ 2055/2564 ลงวันที่ 28 ธันวาคม 2564   
ย้ายข้าราชการระดับผู้ปฏิบัติ** ที่เกี่ยวข้องกับ จังหวัดแพร่ มีดังนี้

1. นางอาภาพักตร์ สุวรรณพินท์ นักวิชาการส่งเสริมการเกษตรชำนาญการ   
 สำนักงานเกษตรอำเภอเด่นชัย ย้ายไป สำนักงานเกษตรอำเภอเมืองลำพูน จังหวัดลำพูน

2. นางสาวปรียานุช นิพาพันธ์ นักวิชาการส่งเสริมการเกษตรปฏิบัติการ

สำนักงานเกษตรอำเภอวังชิ้น ย้ายไป สำนักงานเกษตรอำเภอวังเหนือ จังหวัดลำปาง

3. นายกู้เกียรติ ชัยวัณณคุปต์ นักวิชาการส่งเสริมการเกษตรปฏิบัติการ

สำนักงานเกษตรอำเภอนครไทย จังหวัดพิษณุโลก ย้ายมา สำนักงานเกษตรอำเภอเด่นชัย

4. นางสาวมณีรัตน์ รัตนชมภู นักวิชาการส่งเสริมการเกษตรปฏิบัติการ

สำนักงานเกษตรอำเภอนาน้อย จังหวัดน่าน ย้ายมา สำนักงานเกษตรอำเภอสอง

5. นายปฏิภาณ สมบัติบูรณ์ นักวิชาการส่งเสริมการเกษตรปฏิบัติการ

สำนักงานเกษตรอำเภอท่าปลา จังหวัดอุตรดิตถ์ ย้ายมา สำนักงานเกษตรอำเภอสอง

**4.1.3 คำสั่งกรมส่งเสริมการเกษตร ที่ 1978/2564 ลงวันที่ 14 ธันวาคม 2564**

**ย้ายข้าราชการไปดำรงตำแหน่งเกษตรอำเภอ** ที่เกี่ยวข้องกับ จังหวัดแพร่ มีดังนี้

1. นายรุติวสันต์ ส่างสวัสดิ์

ตำแหน่งเดิม : นักวิชาการส่งเสริมการเกษตรชำนาญการ

กลุ่มส่งเสริมและพัฒนาเกษตรกร สำนักงานเกษตรจังหวัดแพร่

ดำรงตำแหน่ง : เกษตรอำเภอขุนตาล จังหวัดเชียงราย

2. นางสาวกชพรรณ แก้วปัญญา

ตำแหน่งเดิม : นักวิชาการส่งเสริมการเกษตรชำนาญการ

สำนักงานเกษตรอำเภอวังชิ้น

ดำรงตำแหน่ง : เกษตรอำเภอปาย จังหวัดแม่ฮ่องสอน

**4.1.4 คำสั่งกรมส่งเสริมการเกษตร ที่ 1990/2564 ลงวันที่ 16 ธันวาคม 2564 เรื่อง ให้พนักงานราชการไปปฏิบัติงานในหน่วยงานอื่น นอกเหนือจากเงื่อนไขที่กำหนดไว้ในสัญญาจ้าง**

1. นางสาวจุฬารัตน์ ธรรมสอน เจ้าพนักงานธุรการ สำนักงานเกษตรอำเภอสันทราย   
 จังหวัดเชียงใหม่ ไปปฏิบัติงานที่สำนักงานเกษตรอำเภอร้องกวาง จังหวัดแพร่

2. นางระพีพรรณ โทบุราณ เจ้าพนักงานธุรการ สำนักงานเกษตรอำเภอร้องกวาง

จังหวัดแพร่ ไปปฏิบัติงานที่สำนักงานเกษตรอำเภอสันทราย จังหวัดเชียงใหม่

**4.1.5 การขับเคลื่อนโครงการส่งเสริมคุณธรรมแห่งชาติ ประจำปีงบประมาณ 2565**

ผู้ว่าราชการจังหวัดแพร่ ขอความร่วมมือทุกหน่วยงานช่วยส่งเสริมกระบวนการขับเคลื่อนจังหวัดแพร่ สู่การเป็นจังหวัดคุณธรรม โดยให้ทุกหน่วยงานจัดทำแผนปฏิบัติการส่งเสริมคุณธรรมของหน่วยงาน ประจำปีงบประมาณ 2565 และจัดทำโครงการหรือกิจกรรมเพื่อส่งเสริมคุณธรรม ในรูปแบบต่าง ๆ และสื่อสารกับเจ้าหน้าที่ในหน่วยงานให้ทราบอย่างต่อเนื่อง เป้าหมายโครงการฯ เพื่อเพิ่มคนดี/กลุ่ม /องค์กร /ชุมชนและเครือข่ายที่ทำความดี ให้มากขึ้นในสังคมไทย

**มติที่ประชุม** รับทราบ

**4.2 กลุ่มส่งเสริมและพัฒนาการผลิต** นายตุลย์ แก่นหอม นักวิชาการส่งเสริมการเกษตรชำนาญการ แจ้งวาระ ดังนี้

**4.2.1 งบพัฒนาจังหวัดแพร่ กิจกรรม พัฒนาศักยภาพการบริการจัดการสินค้า การจัดการหลังการเก็บเกี่ยวและการแปรรูปส้มเขียวหวาน**

**(1) กิจกรรมอบรมเกษตรกร 100 ราย**

- ระหว่างวันที่ 13-14 มกราคม 2565 ณ ห้องประชุมเทศบาลตำบลวังชิ้น อำเภอวังชิ้น

- เป้าหมายเกษตรกรผู้ปลูกส้มเขียวหวานอำเภอวังชิ้น 65 ราย อำเภอลอง 35 ราย

**(2) กิจกรรมศึกษาดูงาน**

- ระหว่างวันที่ 18-20 มกราคม 2565 ณ พื้นที่จังหวัดลำพูนและจังหวัดเชียงใหม่

- เป้าหมายเกษตรกร 50 ราย (วังชิ้น 35 ราย ลอง 15 ราย) และเจ้าหน้าที่ 5 ราย รวม 55 ราย

**4.2.2 งานพืชฤดูแล้งและพืชหลากหลาย**

**(1) การบันทึกข้อมูลพืชฤดูแล้งในระบบสารสนเทศการผลิตทางด้านการเกษตร (รตรอ.)**

บันทึกข้อมูลทุกวันอังคาร ตั้งแต่เดือน พฤศจิกายน 2564 - เมษายน 2565

**(2) การติดตามงานโครงการส่งเสริมการปลูกพืชหลากหลายหลังฤดูนาปรัง**  กรมส่งเสริมการเกษตร กำหนดลงพื้นที่ติดตามงานโครงการส่งเสริมการปลูก  
พืชหลากหลายหลังฤดูนาปรัง จ.แพร่ ในวันที่ 18 - 19 มกราคม 2565 และขอให้อำเภอที่มีพื้นที่ในการดำเนินงานโครงการฯ ปี 2565 ได้แก่ อำเภอเมืองแพร่ อำเภอร้องกวาง และอำเภอหนองม่วงไข่ คัดเลือกพื้นที่สำหรับติดตามงาน และจัดทำรายงานผลการดำเนินงาน ปัญหา/อุปสรรค ส่งให้กลุ่มส่งเสริมและพัฒนาการผลิต เพื่อใช้นำเสนอต่อคณะติดตามงานต่อไป

**4.2.3 โครงการยกระดับแปลงใหญ่ด้วยเกษตรสมัยใหม่และเชื่อมโยงตลาด**

สิ้นสุดระยะเวลาดำเนินการโครงการยกระดับแปลงใหญ่ จังหวัดแพร่ มีกลุ่มแปลงใหญ่ด้านพืช จำนวน 10 แปลง ดำเนินการเบิกจ่ายงบประมาณเสร็จสิ้นตามระยะเวลาดำเนินการโครงการ และสำนักงานตรวจบัญชีสหกรณ์ได้ดำเนินการตรวจบัญชีของกลุ่มแปลงใหญ่ และจัดส่งรายงานผลการตรวจบัญชีให้สำนักงานเกษตรจังหวัดและสำนักงานเกษตรอำเภอแล้ว ขอให้ดำเนินติดตามการดำเนินการแก้ไขตามคำแนะนำของสำนักงานตรวจบัญชีสหกรณ์ และส่งสำเนาเอกสารการจัดซื้อ จัดจ้าง ของกลุ่มแปลงใหญ่ให้สำนักงานเกษตรจังหวัดแพร่

โดยผลการใช้จ่ายงบประมาณโครงการยกระดับแปลงใหญ่ด้วยเกษตรสมัยใหม่และเชื่อมโยงตลาด ด้านพืช จำนวน 24,886,380 บาท คิดเป็นร้อยละ 99.72 ของบประมาณที่ได้รับ   
มีงบประมาณเหลือจ่าย 58,900 บาท และมีดอกเบี้ยที่ต้องส่งคืนเป็นเงินรายได้แผ่นดิน จำนวน 6,005 บาท

**4.2.4 การเตรียมงานรับเสด็จ สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ในวันที่ 6 มกราคม 2565 ณ ตำบลสรอย อำเภอวังชิ้น จังหวัดแพร่**

กลุ่มส่งเสริมและพัฒนาการผลิตจะเตรียมงานรับเสด็จ ในวันที่ 4 - 5 มกราคม 2565   
โดยจะมีการจัดนิทรรศการเกี่ยวกับการเกษตรในพื้นที่ ร่วมกับสำนักงานเกษตรอำเภอวังชิ้น ขอเชิญเจ้าหน้าที่สำนักงานเกษตรจังหวัดแพร่ที่ไม่ติดภารกิจในวันดังกล่าว ร่วมจัดงาน

**มติที่ประชุม** รับทราบ

**4.3 กลุ่มส่งเสริมและพัฒนาเกษตรกร**

**4.3.1 งานวิสาหกิจชุมชน** นายบุญช่วย อุดคำมี นักวิชาการส่งเสริมการเกษตรชำนาญการ แจ้งวาระ ดังนี้

**1. สรุปผลการดำเนินงานจดทะเบียน ต่อทะเบียน ยกเลิกเพิกถอน**

สรุปการจดทะเบียนวิสาหกิจชุมชน จังหวัดแพร่ ประจำปี 2564 (ข้อมูล ณ วันที่ 29 ธันวาคม 2564) จำนวนและสมาชิกของวิสาหกิจชุมชน และเครือข่ายวิสาหกิจชุมชนของจังหวัดแพร่ ที่อนุมัติการจดทะเบียนแล้วทั้งหมด วิสาหกิจชุมชน 1,769 แห่ง และ เครือข่ายวิสาหกิจ 16 แห่ง รวมทั้งสิ้น 1,785 แห่ง สมาชิก24,031 ราย

**ตารางที่** ข้อมูลการต่อทะเบียน ยกเลิกทะเบียนเพิกถอนทะเบียนวิสาหกิจชุมชน จังหวัดแพร่ ประจำปี 2564

| **ลำดับ** | **อำเภอ** | **เป้าหมายรวม** | **ยกเลิกเพิกถอน** | **วิสาหกิจชุมชน** | | | **เครือข่ายวิสาหกิจชุมชน** | | |
| --- | --- | --- | --- | --- | --- | --- | --- | --- | --- |
| **เป้าหมาย** | **ต่อทะเบียน** | **คงเหลือ** | **เป้าหมาย** | **ต่อทะเบียน** | **คงเหลือ** |
| 1 | เมือง | 226 | 14 | 252 | 129 | 123 | 2 | 1 | 1 |
| 2 | ร้องกวาง | 518 | 167 | 351 | 119 | 232 | 3 | 2 | 1 |
| 3 | ลอง | 188 | 56 | 132 | 57 | 75 | 0 | 0 | 0 |
| 4 | สูงเม่น | 302 | 127 | 175 | 107 | 68 | 5 | 0 | 5 |
| 5 | เด่นชัย | 210 | 48 | 162 | 52 | 110 | 3 | 0 | 3 |
| 6 | สอง | 403 | 26 | 377 | 343 | 34 | 1 | 0 | 1 |
| 7 | วังชิ้น | 195 | 5 | 190 | 110 | 80 | 2 | 2 | 0 |
| 8 | หนองม่วงไข่ | 133 | 3 | 130 | 87 | 43 | 0 | 0 | 0 |
| **รวมทั้งหมด** | | **2,215** | **446** | **1,769** | **1,004** | **765** | **16** | **5** | **11** |

**2. ตัวชี้วัดและเกณฑ์การให้คะแนนการประเมินผลการปฏิบัติราชการของเกษตรจังหวัด**

**ตัวชี้วัดเกษตรจังหวัดรอบที่ 1** (ระหว่างวันที่ 1 ตุลาคม 2564 – 31 มีนาคม 2565)

1) ระดับความสำเร็จของการเพิกถอนทะเบียนวิสาหกิจชุมชน/เครือข่ายวิสาหกิจชุมชน ปี 2564 (คะแนน 5 คะแนน ต้องดำเนินการเพิกถอนทะเบียนฯ ปี 64 ได้มากกว่าร้อยละ 85 ของเป้าหมาย ตัดยอด ณ วันที่ 15 ก.พ. 65)

2) ระดับความสำเร็จของการประเมินศักยภาพวิสาหกิจชุมชนที่จดทะเบียนในระบบสารสนเทศวิสาหกิจชุมชน (คะแนน 5 คะแนน ต้องประเมินศักยภาพ วสช. ที่จดทะเบียนฯ และบันทึกในระบบฯ มากกว่า ร้อยละ 90 ตัดยอด ณ วันที่ 15 ก.พ. 65)

3) ระดับความสำเร็จของการส่งเสริมการพัฒนาศักยภาพวิสาหกิจชุมชน (คะแนน 5 คะแนน ต้องประเมินศักยภาพ (ครั้งที่ 1) และจัดทำแผนการพัฒนากิจการวิสาหกิจชุมชน ร้อยละ 100 ของเป้าหมาย และรายงานผลการประเมินและแผนพัฒนาฯ ภายในวันที่ 15 ก.พ. 65) มีอำเภอที่ส่งรายงานการประเมินศักยภาพและแผนพัฒนาวิสาหกิจชุมชนมาแล้ว 5 อำเภอ ดังนี้ อำเภอหนองม่วงไข่,อำเภอเด่นชัย,อำเภอวังชิ้น อำเภอเมืองแพร่ และอำเภอลอง

**(ร่าง) ตัวชี้วัดเกษตรจังหวัดรอบที่ 2** (ระหว่างวันที่ 1 เมษายน - 30 กันยายน 2565)

1) ระดับความสำเร็จของการพัฒนาศักยภาพวิสาหกิจชุมชนตามแผนการพัฒนากิจการวิสาหกิจชุมชน (คะแนน 5 คะแนน ต้องประเมินศักยภาพ ครั้งที่ 2 และมี วสช. ได้รับการยกระดับ  
ตามแผนพัฒนากิจการ มากกว่าร้อยละ 50 ของเป้าหมาย และรายงานผลฯ ภายในวันที่ 17 ส.ค. 65)

2) ระดับความสำเร็จของการประเมินศักยภาพวิสาหกิจชุมชนที่จดทะเบียนในระบบสารสนเทศวิสาหกิจชุมชน (คะแนน 5 คะแนน ต้องประเมินศักยภาพวิสาหกิจชุมชนที่จดทะเบียนในระบบ และบันทึกข้อมูลในระบบฯ ไม่น้อยกว่าร้อยละ 95 ของที่จดทะเบียน ตัดยอด ณ วันที่ 22 สิงหาคม 2565)

3) ระดับความสำเร็จของการเพิกถอนทะเบียนวิสาหกิจชุมชน/เครือข่ายวิสาหกิจชุมชน ปี 2565 (คะแนน 5 ต้องดำเนินการเพิกถอนทะเบียนฯ ปี 65 ได้มากกว่าร้อยละ 85 ของเป้าหมาย)

**3. การจัดเก็บข้อมูลรายได้วิสาหกิจชุมชน**

กองส่งเสริมวิสาหกิจชุมชนแจ้งให้สำนักงานเกษตรจังหวัดดำเนินการจัดเก็บข้อมูลรายได้ วิสาหกิจชุมชน ปี 2564 ในระดับอำเภอ และระดับจังหวัด (ผลประกอบการตั้งแต่วันที่ 1 ม.ค. 64 ถึง 31 ธ.ค. 64) ตามหนังสือกรมส่งเสริมการเกษตรที่ กษ 1023/ว 1985 ลงวันที่ 13 ธันวาคม 2564 กำหนดให้จังหวัดรวบรวมส่งข้อมูลให้กองส่งเสริมวิสาหกิจชุมชน ภายในวันที่ 31 มีนาคม 2565 และขอให้ทางอำเภอส่งรายงานใหทางจังหวัด 15 มีนาคม 2565 เพื่อรวบรวมส่งกรมส่งเสริมการเกษตรต่อไปตามกำหนด

**4. การประกวดวิสาหกิจชุมชนดีเด่นระดับจังหวัด**

ขอให้ทางสำนักงานเกษตรอำเภอคัดเลือกกลุ่มวิสาหกิจชุมชนระดับอำเภอ พร้อมทั้งทำรูปเล่มประกอบการประกวดส่งให้ทางสำนักงานเกษตรจังหวัดภายในวันที่ 15 กุมภาพันธ์ 25645 เพื่อคณะกรรมการคัดเลือกดำเนินการพิจารณาคัดเลือก ต่อไป

**4.3.2. อนุเคราะห์ข้อมูลผลิตภัณฑ์สมุนไพรจังหวัดแพร่**

สำนักงานเกษตรจังหวัดแพร่ ได้รับแจ้งจากสำนักงานพาณิชย์จังหวัดแพร่ ตามหนังสือที่   
พร 0016/2417 ลงวันที่ 22 ธันวาคม 2564 ความว่า ด้วยกระทรวงพาณิชย์ ได้รับมอบหมายให้รับผิดชอบคณะอนุกรรมการส่งเสริมภาพลักษณ์และการตลาดสมุนไพร ดำเนินการขับเคลื่อนตาม (ร่าง) แผนการปฏิบัติการด้านสมุนไพรแห่งชาติ ฉบับที่2 พ.ศ.2566-2570 ยุทธศาสตร์ที่ 3 ส่งเสริมการตลาดผลิตภัณฑ์สมุนไพร เพื่อส่งเสริมภาพลักษณ์และขยายช่องทางตลาดผลิตภัณฑ์สมุนไพรกลุ่ม Product Champion จำนวน 12 ชนิด ได้แก่ 1) กวาวเครือขาว 2) กระชายดำ 3) ขมิ้นชัน 4) บัวบก 5) มะขามป้อม 6) กระชาย 7) พริก 8) ฟ้าทะลายโจร 9) กระเจี๊ยบแดง 10) หญ้าหวาน 11) ว่านหางจระเข้ 12) ไพล และผลิตภัณฑ์สมุนไพรที่เป็นที่ต้องการของตลาด หรือมีนวัตกรรม ไปยังตลาดทั้งในและต่างประเทศ เพื่อให้การส่งเสริมและต่อยอดผลิตภัณฑ์สมุนไพรที่มีศักยภาพของจังหวัดแพร่ให้มีโอกาส ทางการตลาดทั้งในประเทศ และต่างประเทศ สำนักงานเกษตรจังหวัดแพร่ จึงขอความอนุเคราะห์สำนักงานเกษตรอำเภอ สำรวจข้อมูลผู้ประกอบการสมุนไพรและผลิตภัณฑ์สมุนไพรในระดับอำเภอ ตามแบบสำรวจที่แนบ โดยจัดส่งข้อมูลให้สำนักงานเกษตรจังหวัดแพร่ ภายในวันที่ 4 มกราคม 2565 (เอกสารแนบ 2 หน้า 29 - 30)

**4.3.3 การให้ความช่วยเหลือเกษตรกรผู้ประสบภัยธรรมชาติ** นายชูพงศ์ ธนไพศาขมาส นักวิชาการส่งเสริมการเกษตรชำนาญการ แจ้งวาระ ดังนี้

**ขั้นตอนการช่วยเหลือผู้ประสบภัยธรรมชาติ**

พื้นที่เกษตรกรที่เสียหาย หมายถึง พื้นที่ทำการเกษตรที่เกษตรกรได้ทำการเพาะปลูกพืช   
หรือ ปลูกข้าว เลี้ยงปศุสัตว์หรือทำการ ประมงแล้ว และ พื้นที่ดังกล่าวได้ประสบภัย ธรรมชาติ น้ำท่วม หรือ  
ฝนทิ้งช่วงจนพืชที่ปลูก สัตว์ที่เลี้ยงหรือการประมงได้รับความ เสียหาย ไม่สามารถเก็บเกี่ยวผลผลิตได้ เกษตรกรที่สามารถขอความช่วยเหลือ กรณีได้รับความเสียหาย สำหรับเกษตรกร ต้องไปขอขึ้นทะเบียนเกษตรกร (ทบก. 01) กับ นักวิชาการส่งเสริมการเกษตรประจำตำบลในตำบลนั้น ๆ หรือที่สำนักงานเกษตรอำเภอและต้องขึ้นทะเบียนผู้ปลูกพืชที่สำนักงานเกษตรอำเภอ

**“ทั้งนี้ ต้องขึ้นทะเบียนดังกล่าวก่อน เกิดภัยพิบัติเท่านั้น”**

|  |  |
| --- | --- |
| **เกษตรกรผู้ประสบภัยธรรมชาติ ดำเนินการ** | **สำนักงานเกษตรอำเภอ ดำเนินการ** |
| 1. ต้องไปแจ้งความเสียหาย กับผู้นำชุมน | 1. ร่วมกับ ผู้ใหญ่บ้าน กำนัน ส.อบต. หรือผู้นำชุมชน หรือคณะกรรมการที่รับการ แต่งตั้งดำเนินการ สำรวจความเสียหายเบื้องต้น ภายใน 24 ชั่วโมง |
| 2. กรอกข้อมูลตามแบบ กษ.01 | 2. รวบรวมข้อมูลความเสียหาย และ รายงานความเสียหายเบื้องต้น ตามแบบ รายงานความเสียหายเบื้องต้น ( คชภ.1 ) |
| 3. ตรวจสอบความถูกต้องของข้อมูลตนเอง  ในการประชาคม | 3.ร่วมกับ ผู้ใหญ่บ้าน กำนัน ส.อบต. หรือผู้นำชุมชน หรือคณะกรรมการที่รับการ แต่งตั้งดำเนินการ สำรวจความเสียหายอย่างละเอียด ตามแบบ กษ.01 ภายใน 10 วัน หลังเกิดภัย |
| 4. เมื่อได้รับอนุมัติให้การช่วยเหลือแล้ว ติดต่อขอรับเงินที่ ธ.ก.ส. | 3. บันทึกข้อมูลในระบบ |
|  | 4. จัดทำประชาคม / ตรวจสอบความถูกต้อง |
|  | 5. เตรียมข้อมูลนำเสนอในเวที คชภอ./คชภจ. |

**4.3.4 การขับเคลื่อนนโยบายพัฒนาเกษตรกร องค์กรเกษตรกร 3ก สู่การปฎิบัติในระดับพื้นที่ ปี 2565**

งานตัวชี้วัดองค์กรเกษตรกร (3ก) รอบที่ 1 ปี 2565 ให้แต่ละอำเภอดำเนินการ ดังนี้

1. พัฒนา Smart Farmer ต้นแบบ อย่างน้อย 1 คน

2. พัฒนา Young Smart Farmer อย่างน้อย 1 คน

3.พัฒนาศักยภาพกลุ่มแม่บ้านเกษตรกร ให้มีการพัฒนาศักยภาพเพิ่มขึ้นอย่างน้อย 1 ระดับ จำนวน 1 กลุ่ม

4.พัฒนาศักยภาพกลุ่มยุวเกษตรกร ให้มีการพัฒนาศักยภาพเพิ่มขึ้นอย่างน้อย   
1 ระดับ จำนวน 1 กลุ่ม

5.พัฒนาศักยภาพกลุ่มส่งเสริมอาชีพการเกษตรให้มีการพัฒนาศักยภาพเพิ่มขึ้นอย่างน้อย 1 ระดับ จำนวน 1 กลุ่ม

และดำเนินการบันทึกข้อมูลในระบบรายงานตัวชี้วัด 3ก รอบที่ 1/ 2565 ให้แล้วเสร็จภายในเดือน ก.พ.65

**4.3.5 การคัดเลือกสตรีดีเด่น ด้านการส่งเสริมการเกษตร เนื่องในวันสตรีสากล ประจำปี 2565**

ได้ประชาสัมพันธ์ให้อำเภอดำเนินการคัดเลือกสตรีดีเด่นระดับอำเภอมา อำเภอละ 1 ราย

มีอำเภอที่คัดเลือกและส่งรายชื่อ ดังนี้

1.อำเภอเมือง

2.อำเภอร้องกวาง

3.อำเภอวังชิ้น

ผลการพิจารณาคัดเลือกระดับจังหวัด คัดเลือกตัวแทนสตรีดีเด่นจากอำเภอเมืองแพร่

ส่งรายชื่อให้กับสำนักงานส่งเสริมและพัฒนาการเกษตรเขตที่ 6 เชียงใหม่และกรมส่งเสริมการเกษตรพิจารณาต่อไป

**มติที่ประชุม** รับทราบ

**4.4 กลุ่มอารักขาพืช** นายสมเกียรติ ทะฤาษี หัวหน้ากลุ่มอารักขาพืช แจ้งวาระ ดังนี้

**4.4.1 ผลการรายงานสถานการณ์ระบาดศัตรูพืชรายแปลง (ที่มา http://report-ppsf.doae.go.th)**

(ข้อมูล ณ วันที่ 27 ธันวาคม 2564)

|  |  |  |  |  |  |  |  |
| --- | --- | --- | --- | --- | --- | --- | --- |
| **อำเภอ** | **จำนวน**  **แปลง**  **ติดตาม** | **ประเภทแปลง** | | **จำนวนครั้งการรายงาน** | | | |
| **แปลง ศจช.** | **แปลงพื้นที่เสี่ยง** | **5-11**  **ธ.ค.64** | **12-18**  **ธ.ค.64** | **19-25**  **ธ.ค.64** | **26 ธ.ค.64 -**  **1 ม.ค.65** |
| เมืองแพร่ | 3 | ข้าวโพด มันสำปะหลัง | ข้าว | 3 | 3 | 3 | 3 |
| ร้องกวาง | 3 | ข้าว 2 แปลง | ลำไย | 3 | 3 | 3 | 3 |
| ลอง | 4 | ข้าว มันสำปะหลัง | ข้าวโพด ลองกอง | 4 | 4 | 4 | 4 |
| สูงเม่น | 3 | ข้าว 2 แปลง | ข้าว | 3 | 3 | 3 | 3 |
| เด่นชัย | 4 | ข้าว 2 แปลง | มันสำปะหลัง มะม่วง | 4 | 4 | 4 | 4 |
| สอง | 4 | ข้าว 2 แปลง | ข้าว อ้อย | 4 | 4 | 3 | 3 |
| วังชิ้น | 4 | ข้าว ส้มเขียวหวาน | ข้าว มันสำปะหลัง | 4 | 4 | 2 | 2 |
| หนองม่วงไข่ | 3 | ข้าว 2 แปลง | ข้าว | 3 | 3 | 3 | 2 |
| **รวม** | **28** | **16** | **12** | **28** | **28** | **25** | **24** |

|  |  |  |  |  |
| --- | --- | --- | --- | --- |
| **อำเภอ** | **ชนิดพืชที่ขาดการรายงาน (แปลง)** | | | |
| **5 - 11 ธ.ค. 64** | **12 - 18 ธ.ค. 64** | **19 - 25 ธ.ค. 64** | **26 ธ.ค. 64 - 1 ม.ค. 65** |
| เมืองแพร่ | - | - | - | - |
| ร้องกวาง | - | - | - | - |
| ลอง | - | - | - | - |
| สูงเม่น | - | - | - | - |
| เด่นชัย | - | - | - | - |
| สอง | - | - | อ้อย | อ้อย |
| วังชิ้น | - | - | ส้มเขียวหวาน  มันสำปะหลัง | ส้มเขียวหวาน  มันสำปะหลัง |
| หนองม่วงไข่ | - | - | - | ข้าว |
| **รวม** | **0** | **0** | **3** | **4** |

**4.4.2 การรายงานพื้นที่ยืนต้นและการระบาดศัตรูพืชของพืชเศรษฐกิจหลัก**

**(ที่มา http://report-ppsf.doae.go.th)** (ข้อมูล ณ วันที่ 27 ธันวาคม 2564)

**2.1 รายงานพื้นที่ยืนต้น**

|  |  |  |  |  |  |  |
| --- | --- | --- | --- | --- | --- | --- |
| **อำเภอ** | **พื้นที่ยืนต้น (ไร่)** | | | | | |
| **ข้าว** | **ข้าวโพด** | **มันสำปะหลัง** | **ปาล์มน้ำมัน** | **ยางพารา** | **อ้อย** |
| เมืองแพร่ | 10 | 33 | 335 | 40 | 1,177 | 0 |
| ร้องกวาง | 1,180 | 5,365 | 376 | 2,477 | 10,938 | 0 |
| ลอง | 0 | 0 | 0 | 0 | 0 | 0 |
| สูงเม่น | 0 | 1,141 | 1,398 | 0 | 0 | 0 |
| เด่นชัย | 0 | 0 | 6,993 | 0 | 0 | 0 |
| สอง | 0 | 0 | 0 | 0 | 0 | 0 |
| วังชิ้น | 0 | 0 | 0 | 0 | 0 | 0 |
| หนองม่วงไข่ | 0 | 0 | 0 | 0 | 0 | 0 |
| **รวม** | **1,190** | **6,539** | **9,102** | **2,517** | **12,115** | **0** |

**2.2 รายงานการระบาดศัตรูพืช**

- ไม่มีการรายงานการระบาด

**4.4.3 โครงการบูรณาการสิ่งแวดล้อมและสาธารณภัย**

**กิจกรรมย่อยที่ 2** การบริหารจัดการพื้นที่การเกษตรและวัสดุเหลือใช้ทางการเกษตรเพื่อลดปัญหาหมอกควัน

**กิจกรรมย่อยที่ 1.2** ปรับเปลี่ยนพื้นที่ปลูกพืชไร่เชิงเดี่ยวเป็นไม้ยืนต้นเพื่อลดการเผาอย่างยั่งยืน

เป้าหมายเกษตรกร 8 อำเภอ ทั้งสิ้น 200 ราย

**สรุปเป้าหมายเกษตรกรสมัครเข้าร่วมโครงการ**

|  |  |  |  |
| --- | --- | --- | --- |
| **ลำดับ** | **อำเภอ** | **จำนวน (ราย)** | **หมายเหตุ** |
| 1 | เมืองแพร่ | - | ไม่มีเกษตรกรสมัครเข้าร่วมโครงการ |
| 2 | ร้องกวาง | 33 |  |
| 3 | ลอง | 83 |  |
| 4 | สูงเม่น | 10 |  |
| 5 | เด่นชัย | 10 |  |
| 6 | สอง | 34 |  |
| 7 | วังชิ้น | 20 |  |
| 8 | หนองม่วงไข่ | 10 |  |
| **รวม** | | **200** |  |

ณ วันที่ 28 ธ.ค. 64

**4.4.4 การป้องกันและแก้ไขปัญหาไฟป่าหมอกควันจังหวัดแพร่ (พื้นที่เกษตร)**

สืบเนื่องจากผลการประชุมคณะทำงานศูนย์บัญชาการเหตุการณ์จังหวัดแพร่ (ไฟป่าหมอกควันและฝุ่นละอองขนาดเล็ก PM 2.5) ประจำปีงบประมาณ 2565 เมื่อวันที่ 13 ธันวาคม 2564 ณ ศาลากลางจังหวัดแพร่ ดังนี้

1. ที่ประชุมได้พิจารณาค่าเป้าหมายตัวชี้วัดจุดความร้อน (Hotspot) จังหวัดแพร่ ปีงบประมาณ 2565 ลดลงร้อยละ 30 จากค่าเฉลี่ย 3ปีย้อนหลัง (2562 -2564 มีจำนวนจุดความร้อน 5,039 จุด) ดังนั้นในปี 2565 จำนวนจุดความร้อนไม่เกิน 3,528 จุด และค่าเป้าหมายฝุ่นละอองขนาดเล็ก (PM 2.5) จำนวนวันที่ค่าฝุ่นละออง ขนาดเล็ก (PM 2.5 เกินมาตรฐานลดลงร้อยละ 30 เมื่อเทียบกับค่าเฉลี่ย 3 ปีย้อนหลัง คือ ไม่เกิน 31 วัน

2. ที่ประชุมมีมติให้ วันที่ 1 กุมภาพันธ์ 2565 ถึง วันที่ 30 เมษายน 2565 เป็นช่วงวิกฤติหมอกควัน และกำหนดเขตควบคุมไฟป่าในพื้นที่จังหวัดแพร่

3. การแจ้งข้อมูลการเกิดจุดความร้อน(Hotspot) และการรายงานผลเพื่อแก้ไขปัญหาไฟป่าและหมอกควันจังหวัดแพร่ (รายวัน) เริ่มรายงานวันที่ 1 มกราคม 2565 ถึง วันที่ 31 พฤษภาคม 2565 ดังนี้

แจ้งตรวจสอบ

แจ้งจุด Hotspot ทุกวัน วันละ 2 ช่วงเวลา คือ 08.00 น. และ 14.00 น.

รายงานผลทางไลน์ ก่อน 15.00 น.

สำนักงานเกษตรจังหวัดแพร่

สำนักงานเกษตรอำเภอ

ลงตรวจสอบพื้นที่/ประสานเครือข่าย

ศูนย์บัญชาการฯ จังหวัด

รูปถ่ายจุด Hotspot

รวบรวมรายงานผลทางไลน์ ก่อน 16.00 น.

**มติที่ประชุม** รับทราบ

**4.5 กลุ่มยุทธศาสตร์และสารสนเทศ** นางศุภาพร ต่อสกุล นักวิชาการส่งเสริมการเกษตรชำนาญการ แจ้งวาระ ดังนี้

**4.5.1 โครงการขึ้นทะเบียนและปรับปรุงทะเบียนเกษตรกร ปี 2565**

**1) แจ้งปิดระบบทะเบียนเกษตรกรผู้ปลูกข้าวนาปี ปีการผลิต 2564/65**

กรมส่งเสริมการเกษตร แจ้งปิดระบบบันทึกข้อมูลและผลการตรวจสอบข้อมูลข้าวนาปี   
ปีการผลิต 2564/65 โดยข้าวที่ปลูกในช่วงวันที่ 1 พฤษภาคม –31 ตุลาคม 2564 ปิดระบบบันทึกข้อมูลและระบบบันทึกผลการตรวจสอบข้อมูล ในวันที่ 15 มกราคม 2565 ขอให้อำเภอเร่งรัดการบันทึกข้อมูลเกษตรกรรายแปลง ดำเนินการตรวจสอบ แก้ไข หรือวาดแปลงเพื่อตรวจสอบรอบการเพาะปลูกเพิ่มเติมให้เป็นไปตามข้อเท็จจริง ให้แล้วเสร็จภายในวันที่ 15 มกราคม 2565

**2)** **ผลการขึ้นทะเบียนและปรับปรุงข้อมูลทะเบียนเกษตรกร ปี 2565**

เป้าหมายการขึ้นทะเบียนและปรับปรุงทะเบียนเกษตรกร ปี 2565 จังหวัดแพร่ เป้าหมาย 50,000 ครัวเรือน (ข้อมูล ณ วันที่ 26 ธันวาคม 2564)

|  |  |  |  |
| --- | --- | --- | --- |
| **อำเภอ** | **เป้าหมาย ทบก.** | **ผลการปรับปรุง** | **คงเหลือ** |
|  | **(ครัวเรือน)** | **(ครัวเรือน)** | **(ครัวเรือน)** |
| เมืองแพร่ | 8,500 | 3,045 | 5,455 |
| ร้องกวาง | 6,400 | 2,218 | 4,182 |
| ลอง | 8,100 | 4,895 | 3,205 |
| สูงเม่น | 6,100 | 782 | 5,318 |
| เด่นชัย | 3,200 | 1,179 | 2,021 |
| สอง | 7,300 | 2,973 | 4,327 |
| วังชิ้น | 7,900 | 6,329 | 1,571 |
| หนองม่วงไข่ | 2,500 | 651 | 1,849 |
| **รวม จ.แพร่** | **50,000** | **22,072** | **27,928** |

**3) เป้าหมายการวาดผังแปลงเพาะปลูกของเกษตรกรผู้ขึ้นทะเบียนและปรับปรุงทะเบียนเกษตรกร ปี 2565 (ตามตัวชี้วัดรอบ 1/2565)**

เป้าหมายการวาดผังแปลงเพาะปลูกของเกษตรกรผู้ขึ้นทะเบียนและปรับปรุงทะเบียนเกษตรกร ปี 2565 (ตุลาคม 2564 - มีนาคม 2565) ในแปลงไม่มีเอกสารสิทธิ์ (ที่ไม่ใช่ น.ส.4) จำนวน 19,000 แปลง ซึ่งจะใช้เป็นตัวชี้วัดการประเมินผลการปฏิบัติราชการ ปีงบประมาณ พ.ศ. 2565 รอบที่ 1 ซึ่งการนับผลงานวาดแปลง ปี 2565 จะนับแปลงไม่มีเอกสารสิทธิ์ (ที่ไม่ใช่ น.ส.4) ที่ยังไม่เคยวาดเป็นอันดับแรก โดยต้องวาดแปลงไม่มีเอกสารสิทธิ์ (ที่ไม่ใช่ น.ส.4) ไม่น้อยกว่าร้อยละ 85 ของเป้าหมาย หากวาดแปลงไม่มีเอกสารสิทธิ์ (ที่ไม่ใช่ น.ส.4) หมดแล้ว และยังไม่ครบตามเป้าหมาย สามารถวาดแปลงประเภทอื่นเพิ่มเติมได้

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **อำเภอ** | **เป้าหมายปี 2565 (แปลง)** | **จำนวนที่ต้องวาด (แปลง)** | | **เป้าหมายการดำเนินงานสะสม (แปลง)** | | | | **ผลวาดแปลง ไม่ใช่ น.ส.4**  **(ณ วันที่ 26 ธ.ค.64)** |
| **แปลงไม่มีเอกสาร (ที่ไม่ใช่ น.ส.4) ร้อยละ 85** | **แปลงประเภท น.ส.4 ร้อยละ 15** | **ตุลาคม - ธันวาคม 64 (25%)** | **มกราคม 65 (65%)** | **กุมภาพันธ์ 65 (95%)** | **มีนาคม 65 (100%)** |
| เมืองแพร่ | 800 | 680 | 120 | 200 | 520 | 760 | 800 | **47** |
| ร้องกวาง | 3,300 | 2,805 | 495 | 825 | 2,145 | 3,135 | 3,300 | **517** |
| ลอง | 5,000 | 4,250 | 750 | 1,250 | 3,250 | 4,750 | 5,000 | **1,535** |
| สูงเม่น | 1,100 | 935 | 165 | 275 | 715 | 1,045 | 1,100 | **198** |
| เด่นชัย | 1,200 | 1,020 | 180 | 300 | 780 | 1,140 | 1,200 | **441** |
| สอง | 3,800 | 3,230 | 570 | 950 | 2,470 | 3,610 | 3,800 | **321** |
| วังชิ้น | 3,500 | 2,975 | 525 | 875 | 2,275 | 3,325 | 3,500 | **115** |
| หนองม่วงไข่ | 300 | 255 | 45 | 75 | 195 | 285 | 300 | **102** |
| **รวม จ.แพร่** | **19,000** | **16,150** | **2,850** | **4,750** | **12,350** | **18,050** | **19,000** | **3,276** |

**4.5.2 การประชาสัมพันธ์และสร้างการรับรู้ข้อมูลข่าวสารฯ ปี 2565**

**(ตามตัวชี้วัดรอบ 1/2565)**

เป้าหมายให้อำเภอรายงานการสร้างการรับรู้ข้อมูลข่าวสารฯ การดำเนินงาน/ผลงานด้านการส่งเสริมการเกษตรของสำนักงานเกษตรอำเภอ อย่างต่อเนื่องเป็นประจำ ไม่น้อยกว่า 20 ข่าว/เดือน ผ่านทางช่องทางสื่อสาร กลุ่ม Line สำนักงานเกษตรจังหวัดแพร่ และจัดทำรายงานผลการดำเนินงานฯ ให้สำนักงานเกษตรจังหวัดทราบ 2 ครั้ง/เดือน (รอบ 1 - 15 /รอบ 16 - 31)

\*ข้อมูลตัดยอด ณ วันที่ 26 ธันวาคม 2564

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **วัน/เดือน/ปีที่ส่ง** | **รายงานข่าวประชาสัมพันธ์ทางช่องทางสื่อสารสำนักงานเกษตรจังหวัดแพร่ประจำวัน (ข่าว)** | | | | | | | | | **รวม** |
|  | **จังหวัด** | **เมืองแพร่** | **ร้องกวาง** | **ลอง** | **สูงเม่น** | **เด่นชัย** | **สอง** | **วังชิ้น** | **หนองม่วงไข่** | **(ข่าว)** |
| ตุลาคม 2564 | 53 | 18\*\* | 20 | 30 | 12\*\* | 20 | 35 | 51 | 36 | **178** |
| พฤศจิกายน 2564 | 83 | 42 | 25 | 29 | 29 | 32 | 24 | 42 | 45 | **240** |
| ธันวาคม 2564 | 89 | 37 | 20 | 26 | 32 | 23 | 12\*\* | 39 | 45 | **267** |
| **รวม (ข่าว)** | **225** | **97** | **65** | **85** | **73** | **75** | **71** | **132** | **126** | **685** |

\*\*หมายเหตุ ช่วงเวลาดังกล่าว มีการแพร่ระบาดของโรคติดเชื้อไวรัสโคโรนา 2019

**4.5.3** **ยกเลิกการเรียกสำเนาบัตรประจำตัวประชาชนและสำเนาทะเบียนบ้าน เพื่อการติดต่อขอรับบริการจากหน่วยงานในสังกัดกรมส่งเสริมการเกษตร**

กรมส่งเสริมการเกษตร ได้ออกประกาศกรมส่งเสริมการเกษตร เรื่อง ยกเลิกการเรียกสำเนาบัตรประจำตัวประชาชนและสำเนาทะเบียนบ้าน เพื่อการติดต่อขอรับบริการจากหน่วยงานในสังกัดกรมส่งเสริมการเกษตร ลงวันที่ 22 กันยายน 2564 เป็นการอำนวยความสะดวกและลดภาระของประชาชน เพื่อให้การปฏิบัติราชการตามกฎหมายว่าด้วยการส่งเสริมวิสาหกิจชุมชน การขึ้นทะเบียนเกษตรกร และภารกิจอื่นที่อยู่ในอำนาจหน้าที่ของกรมส่งเสริมการเกษตร ให้สอดคล้องกับประกาศข้างต้น จึงขอแจ้งให้ทุกท่านปฏิบัติตามประกาศกรมส่งเสริมการเกษตร เรื่อง ยกเลิกการเรียกสำเนาบัตรประจำตัวประชาชนและสำเนาทะเบียนบ้าน เพื่อการติดต่อขอรับบริการจากหน่วยงานในสังกัดกรมส่งเสริมการเกษตร อย่างเคร่งครัด พร้อมทั้งประชาสัมพันธ์ให้ประชาชนทราบเป็นการทั่วไป

**4.5.4 การคัดเลือกเกษตรกร บุคคลทางการเกษตรและสถาบันเกษตรกรดีเด่น ระดับจังหวัด ประจำปี 2565**

จังหวัดแพร่ ได้รับมอบหมายจากกรมส่งเสริมการเกษตร ดำเนินการคัดเลือกเกษตรกร   
บุคคลทางการเกษตรและสถาบันเกษตรกรดีเด่นระดับจังหวัด ประจำปี 2565 และให้จังหวัดดำเนินการคัดเลือก พร้อมส่งรูปเล่มผลงานเกษตรกร บุคคลทางการเกษตรและสถาบันเกษตรกรดีเด่น เสนอสำนักงานส่งเสริมและพัฒนาการเกษตรที่ 6 จังหวัดเชียงใหม่ เพื่อส่งเข้ารับการคัดเลือกในระดับเขตและระดับประเทศ ต่อไป

ขอให้อำเภอดำเนินการคัดเลือกเกษตรกร บุคคลทางการเกษตร และสถาบันเกษตรกร จำนวน 8 ประเภท ดังนี้ เกษตรกรดีเด่นอาชีพทำสวน เกษตรกรดีเด่นอาชีพทำไร่ เกษตรกรดีเด่นอาชีพไร่นาสวนผสม สมาชิกกลุ่มยุวเกษตรกร ที่ปรึกษากลุ่มยุวเกษตรกร กลุ่มยุวเกษตรกร กลุ่มแม่บ้านเกษตรกร และ Smart Farmer โดยให้จัดส่งรายละเอียดข้อมูล รูปเล่ม ผลงาน ให้จังหวัด จำนวน 5 เล่ม/สาขา ภายในวันที่ 20 มกราคม 2565

**มติที่ประชุม** รับทราบ

**4.6 อำเภอเมืองแพร่** นายเรืองกิตต์ พันธุ์เลิศเมธี เกษตรอำเภอเมืองแพร่ แจ้งวาระ ดังนี้

(1) งานส่งเสริมการเกษตรของสำนักงานเกษตรอำเภอเมืองแพร่ เดือนธันวาคม 2565

1.1 งานกลุ่มยุทธศาสตร์และสารสนเทศ

- ประชุมคณะกรรมการศพก.ระดับอำเภอ ร่วมกับ คณะกรรมการแปลงใหญ่ระดับอำเภอ เมื่อวันที่ 29 ธันวาคม 2564 ณ ศพก.เครือข่าย ตำบลช่อแฮ ไร่ธนโชติ

1.2 งานกลุ่มอารักขาพืช

- โครงการส่งเสริมการหยุดเผาในพื้นที่การเกษตร ปี 2565 เมื่อวันที่ 21 ธันวาคม 2564 เกษตรกร 80 ราย ในพื้นที่ตำบลห้วยม้า

1.3 งานกลุ่มส่งเสริมและพัฒนาการผลิต

- อบรมโครงการเพิ่มประสิทธิภาพการผลิตสินค้าเกษตร ปี 2565 กิจกรรมเพิ่มประสิทธิภาพการผลิตข้าวโพดเลี้ยงสัตว์หลังฤดูทำนา เมื่อวันที่ 15 ธันวาคม 2564 ณ ศาลาอเนกประสงค์ หมู่ 4 ตำบลวังธง อำเภอเมืองแพร่ จังหวัดแพร่ เป้าหมาย เกษตรกรตำบลวังธงและตำบลแม่ยม จำนวน 40 ราย และมีการส่งเสริมจัดทำแปลงเรียนรู้การใช้ปุ๋ยพีจีพีอาร์จำนวน 4 จุด

- อบรมโครงการพัฒนาศักยภาพกระบวนการผลิตสินค้าเกษตร ปี 2565 กิจกรรมส่งเสริมการปลูกพืชหลากหลายฤดูนาปรัง เมื่อวันที่ 28 ธันวาคม 2564 ณ ห้องประชุมสำนักงานเกษตรอำเภอเมืองแพร่

- จัดอบรมถ่ายทอดความรู้ให้แก่เกษตรกรแปลงใหญ่ปี 2564 ชนิดพืช พืชผัก เมื่อวันที่   
24 ธันวาคม 2564 ณ ห้องประชุมสำนักงานเกษตรอำเภอเมืองแพร่ เป้าหมาย สมาชิกกลุ่มแปลงใหญ่ จำนวน 30 ราย

- อบรมโครงการระบบส่งเสริมเกษตรแบบแปลงใหญ่ กิจกรรมถ่ายทอดความรู้ให้กับเกษตรกร แปลงใหญ่ปี 2565 เมื่อวันที่ 20 ธันวาคม 2564 ณ ศาลาอเนกประสงค์ หมู่ 11 ตำบลบ้านถิ่น อำเภอเมืองแพร่ จังหวัดแพร่ เป้าหมาย เกษตรกรจำนวน 30 ราย

1.4 งานกลุ่มส่งเสริมและพัฒนาเกษตรกร

- โครงการสร้างความเข้มแข็งกลุ่มการผลิตด้านการเกษตร

กิจกรรม : เสริมสร้างและพัฒนาศักยภาพกลุ่มแม่บ้านเกษตรกร

กิจกรรมย่อย : พัฒนากลุ่มแม่บ้านเกษตรกรเป็นแหล่งเรียนรู้ต้นแบบด้านการพัฒนาคุณภาพชีวิตและเศรฐกิจครัวเรือน

เป้าหมาย : กลุ่มแม่บ้านเกษตรกรบ้านทุ่งโฮ้ง หมู่ที่ 5 จำนวน 15 ราย

- โครงการสร้างความเข้มแข็งกลุ่มการผลิตด้านการเกษตร

กิจกรรม : เสริมสร้างและพัฒนาศักยภาพกลุ่มยุวเกษตรกร

กิจกรรมย่อย : เสริมสร้างและพัฒนาศักยภาพกลุ่มยุวเกษตรกรให้มีความเข้มแข็ง

เป้าหมาย : โรงเรียนบ้านเหมืองหม้อ (เหมืองหม้อสามัคคี) จำนวน 20 ราย

- โครงการพัฒนาเกษตรกรปราดเปรื่อง (Smart Farmer)

กิจกรรม : พัฒนาเกษตรกรปราดเปรื่องและเกษตรกรรุ่นใหม่ (Smart Farmer & Young Smart Farmer)

กิจกรรมย่อย : การพัฒนาเกษตรกรปราดเปรื่อง (Smart Farmer)

เป้าหมาย : เกษตรกรผู้ปลูกผัก บ้านกาซ้อง หมู่ที่ 4 ตำบลเหมืองหม้อ

- โครงการส่งเสริมและพัฒนาวิสาหกิจชุมชน

กิจกรรม : ส่งเสริมและพัฒนากิจการวิสาหกิจชุมชน

กิจกรรมย่อย : ประเมินศักยภาพและจัดทำแผนพัฒนากิจการวิสาหกิจชุมชน

เป้าหมาย : วิสาหกิจชุมชนกลุ่มแปรรูปอาหารโป่งศรี หมู่ที่ 10 ตำบลบ้านถิ่น จำนวน 10 ราย

**มติที่ประชุม** รับทราบ

**4.7 อำเภอสูงเม่น** นางหนึ่งฤทัย กองนำ เกษตรอำเภอสอง รักษาราชการแทนเกษตรอำเภอสูงเม่น แจ้งวาระ ดังนี้

(1) การเตรียมสถานที่จัดงานคลินิกเกษตรเคลื่อนที่ฯ ไตรมาสที่ 2 โดยกำหนดจัดวันที่ 10 มีนาคม 2564 ณ ศพก. เครือข่าย ด้านเกษตรผสมผสาน นายเจริญ สมปาน หมู่ที่ 8 ตำบลน้ำชำ อำเภอสูงเม่น จังหวัดแพร่

(2) การตรวจสอบพื้นที่ประสบภัย พายุลูกเห็บ เมื่อวันที่ 26 ธันวาคม 2564 ณ ตำบลหัวฝาย อำเภอสูงเม่น จังหวัดแพร่ โดยเจ้าหน้าที่สำนักงานเกษตรอำเภอสูงเม่นได้ลงพื้นที่ตรวจสอบความเสียหาย และแจ้งหลักเกณฑ์เบื้องต้นในการขอรับการช่วยเหลือเนื่องจากการประสบสาธารณภัยให้เกษตรกรทราบแล้ว พบว่ามีเกษตรกรได้รับความเสียหาย จำนวน 97 ราย พื้นที่ 140 ไร่

**มติที่ประชุม** รับทราบ

**4.8 อำเภอร้องกวาง** นายภูเบศ สิริธราพงศ์ เกษตรอำเภอร้องกวาง แจ้งวาระ ดังนี้

(1) สำนักงานเกษตรอำเภอร้องกวาง ได้มอบกล้าพันธุ์พืชผักให้กลุ่มยุวเกษตรกร โรงเรียนบ้านไผ่ย้อย เพื่อสนับสนุนการดำเนินการกลุ่มยุวเกษตรกร

(2) รายงานสถานการณ์น้ำอ่างแม่ถาง น้ำในอ่างมีปริมาณน้อย ซึ่งมีการประชุมกลุ่มผู้ใช้น้ำ แจ้งว่าในช่วงฤดูแล้ง ปี 2565 จะมีการปล่อยน้ำจากอ่างจำนวน 4 งวด ซึ่งอาจมีผลกระทบต่อเกษตรกรผู้ปลูกข้าวในช่วงฤดูแล้ง ที่ไม่มีแหล่งน้ำสำรอง อาจจะประสบปัญหาภัยแล้ง และเกิดความเสียหายต่อผลผลิตข้าวได้

**มติที่ประชุม** รับทราบ

**4.9 อำเภอสอง** นายสำรวย ปัทม์ธรรม เกษตรอำเภอลอง รักษาราชการแทนเกษตรอำเภอสอง   
แจ้งวาระ ดังนี้

(1) โครงการระบบส่งเสริมเกษตรแบบแปลงใหญ่

- ประชุมเชื่อมโยงเครือข่าย ศพก. และแปลงใหญ่ ระดับอำเภอ เมื่อวันที่ 20 ธันวาคม 2564

- จัดอบรมถ่ายทอดความรู้ แปลงใหญ่ลำไย หมู่ที่ 6 ตำบลทุ่งน้าว อำเภอสอง จังหวัดแพร่ และได้บูรณาการการอบรมการควบคุมแมลงวันผลไม้ เมื่อวันที่ 22 ธันวาคม 2564

- จัดอบรมถ่ายทอดความรู้ แปลงใหญ่ลำไย หมู่ที่ 2 ตำบลแดนชุมพล อำเภอสอง จังหวัดแพร่ เมื่อวันที่ 23 ธันวาคม 2564

- จัดอบรมถ่ายทอดความรู้ แปลงใหญ่ยางพารา หมู่ที่ 3 ตำบลสะเอียบ อำเภอสอง จังหวัดแพร่ เมื่อวันที่ 29 ธันวาคม 2564

(2) สำนักงานเกษตรอำเภอสองได้ประชาสัมพันธ์ประกาศจังหวัดแพร่ เรื่องการปลูกพืชฤดูแล้ง และได้ชี้แจงต่อเกษตรกรในพื้นที่ให้งดการปลูกข้าวนาปรัง และประเมินสถานการณ์น้ำในพื้นที่ก่อนการเพาะปลูกพืชฤดูแล้ง เพราะหากได้รับความเสียหายอาจจะไม่ได้รับความช่วยเหลือจากภาครัฐ ซึ่งคาดว่าพื้นที่ปลูกข้าวนาปรัง ในช่วงฤดูแล้ง ปี 2565 ของอำเภอสองจะลดลง เนื่องจากสถานการณ์น้ำในพื้นที่ลดลง

**มติที่ประชุม** รับทราบ

**4.10 อำเภอลอง** นางจรรฎา ดีปาละ นักวิชาการส่งเสริมการเกษตรชำนาญการพิเศษ รักษาราชการแทนเกษตรอำเภอลอง แจ้งวาระ ดังนี้

(1) โครงการยกระดับแปลงใหญ่ด้วยเกษตรสมัยใหม่และเชื่อมโยงตลาด อำเภอลองมีกลุ่มแปลงใหญ่เข้าร่วมโครงการฯ จำนวน 5 กลุ่ม ซึ่งได้ดำเนินการเบิกจ่ายงบประมาณโครงการเรียบร้อยแล้ว และสำนักงานตรวจบัญชีสหกรณ์แพร่ ได้ดำเนินการตรวจบัญชีกลุ่มแปลงใหญ่ครบแล้วทั้ง 5 กลุ่ม ซึ่งได้ให้เจ้าหน้าที่สำนักงานเกษตรอำเภอลอง ติดตามการแก้ไขการจัดทำบัญชีของกลุ่มแปลงใหญ่ตามคำแนะนำสำนักงานตรวจบัญชีสหกรณ์แพร่ และจำส่งสำเนาเอกสารบัญชี และเอกสารประกอบให้สำนักงานเกษตรจังหวัดแพร่ต่อไป

(2) ความก้าวหน้าการปรับปรุงบ้านพักเกษตรอำเภอลอง ผู้รับจ้างได้ลงนามในสัญญาจ้างแล้ว และได้เริ่มดำเนินการปรับปรุงบ้านพักเกษตรอำเภอลองแล้ว ตั้งแต่วันที่ 23 ธันวาคม 2564

**มติที่ประชุม** รับทราบ

**4.11 อำเภอเด่นชัย** นายศุภมิตร อินต๊ะ เกษตรอำเภอสูงเม่น รักษาราชการแทนเกษตรอำเภอเด่นชัย แจ้งวาระ ดังนี้

(1) จัดอบรมโครงการส่งเสริมการหยุดการเผา เมื่อวันที่ 22 ธันวาคม 2564

(2) จัดการประชุมเชื่อมโยงเครือข่าย ศพก. และแปลงใหญ่ โดยที่ประชุมมีมติให้จัดงาน Field Day ปี 2565 ณ ตำบลปงป่าหวาย อำเภอเด่นชัย จังหวัดแพร่ โดยคาดว่าจะจัดในช่วงเดือนมีนาคม 2565

(3) สำนักงานเกษตรอำเภอเด่นชัย อยู่ในช่วงการรับขึ้นทะเบียนการเพาะปลูกพืชฤดูแล้ง   
ซึ่งได้มีเกษตรกรที่มีการเพาะปลูกพืชฤดูแล้งมาแจ้งขึ้นทะเบียน

**มติที่ประชุม** รับทราบ

**4.12 อำเภอวังชิ้น** นางสาวนงเยาว์ แก้ววิเศษ นักวิชาการส่งเสริมการเกษตรชำนาญการ รักษาราชการแทนเกษตรอำเภอวังชิ้น แจ้งวาระ ดังนี้

(1) ผลการเบิกจ่ายโครงการตามงบประมาณ ประจำปีงบประมาณ พ.ศ.2565 สำนักงานเกษตรอำเภอวังชิ้น ดำเนินการเบิกจ่ายงบประมาณตามแผน

(2) สถานการณ์การผลิตพืช อำเภอวังชิ้น

1.) ส้มเขียวหวาน

รุ่นที่ 1 คงเหลือผลผลิตประมาณร้อยละ 5

รุ่นที่ 2 ผลผลิตจะเริ่มออกสู่ตลาดในช่วงเดือนกุมภาพันธ์ 2565

2.) ไผ่ : จะเริ่มมีผลผลิตออกสู่ตลาดในช่วงเดือน มกราคม - สิงหาคม โดยจะมีช่วงที่ผลผลิตออกมากที่สุดช่วงเดือน มีนาคม - พฤษภาคม ซึ่งเกษตรกรขอให้ช่วยหาตลาดในการจำหน่ายผลผลิต เนื่องจากราคาผลผลิตลดลงทุกปี

**มติที่ประชุม** รับทราบ

**4.13 อำเภอหนองม่วงไข่**

(1) ความก้าวหน้าการดำเนินงานของอำเภอหนองม่วงไข่

สำนักงานเกษตรอำเภอหนองม่วงไข่ได้ดำเนินกิจกรรมต่างๆตามแผนการดำเนินงาน และเบิกจ่ายงบประมาณได้ตามเป้าหมาย

(2) สถานการณ์การผลิตพริก : พื้นที่ปลูกพืชลดลง ในช่วงเดือนธันวาคม มีผลผลิตออกสู่ตลาดจำนวนมาก ทำให้ขายได้ราคาลดลง โดยผลผลิตพริกมีราคา ดังนี้ พริกเขียวหนุ่ม ราคากิโลกรัมละ 14 บาท พริกก้ามปู ราคากิโลกรัมละ 18 บาท และพริกแดง ราคากิโลกรัมละ 14 บาท ปัจจุบันมีล้มรับซื้อผลผลิตจำนวน 8 ล้ง

(3) กำหนดงาน Field Day ปี 2565 วันที่ 18 มกราคม 2565 ณ ศพก.อำเภอหนองม่วงไข่

(4) งานคลินิกเกษตรเคลื่อนที่ฯ ไตรมาสที่ 3 กำหนดจัดงานวันที่ 19 พฤษภาคม 2565   
ณ โรงเรียนบ้านวังหลวง

**มติที่ประชุม** รับทราบ

**ระเบียบวาระที่ 5 เรื่องเพื่อพิจารณา**

**5.1 แผนการปฏิบัติงานตามระบบส่งเสริมการเกษตรเดือน มกราคม 2565**

**มติที่ประชุม** เห็นชอบ

**ระเบียบวาระที่ 6 วาระงานสหกรณ์ออมทรัพย์กรมส่งเสริมการเกษตร จำกัด**

สหกรณ์กรมส่งเสริมการเกษตรกำหนดวันเลือกตั้งคณะกรรมการสรรหาเป็นกรรมการดำเนินการ จำนวน 7 คน และผู้ตรวจสอบกิจการ จำนวน 1 คน ในวันศุกร์ที่ 7 มกราคม 2565   
เวลา 05.00 - 20.00 น. โดยการลงคะแนนสรรหาระบบออนไลน์ที่ http://vpte.savco-doae.com และสมาชิกที่ร่วมกิจกรรมสหกรณ์ฯ ในการใช้สิทธิ์ลงคะแนนสรรหาคณะกรรมการดำเนินการ และผู้ตรวจกิจการ   
ปีบัญชี 2565 จะได้รับเงินสวัสดิการสนับสนุนการมีส่วนร่วมกิจกรรมคนละ 600 บาท โดยจะนำเข้าบัญชีออมทรัพย์ออนไลน์ของสมาชิกภายในเดือน มกราคม 2565

**มติที่ประชุม** รับทราบ

**ระเบียบวาระที่ 7 เรื่องอื่นๆ**

- ไม่มี -

**เลิกประชุมเวลา 12.20 น.**

ลงชื่อ แพงมณี ขัดนันตา ผู้จดบันทึกการประชุม

(นางสาวแพงมณี ขัดนันตา)

ตำแหน่ง นักวิชาการส่งเสริมการเกษตรปฏิบัติการ

ลงชื่อ ประภาส สานอูป ผู้ตรวจบันทึกการประชุม

(นายประภาส สานอูป)

ตำแหน่ง เกษตรจังหวัดแพร่

**แผนการปฏิบัติงานตามระบบส่งเสริมการเกษตร T&V System ประจำเดือน มกราคม 2565**

**สำนักงานเกษตรจังหวัดแพร่**

| **วัน/เดือน/ปี** | **กิจกรรม/โครงการ** | **วัตถุประสงค์** | **กลุ่ม/ฝ่ายที่รับผิดชอบ** | | | | | **สถานที่** | **หมายเหตุ** |
| --- | --- | --- | --- | --- | --- | --- | --- | --- | --- |
| **กพก.** | **กสผ.** | **กยศ.** | **กอพ.** | **ฝบร.** |
| 4 มกราคม 2565 |  |  |  |  |  |  |  |  | อังคาร |
| 5 มกราคม 2565 | นิเทศงาน ทีมที่ 1 , 2 | T&V system |  |  |  |  |  | อ.เมืองแพร่ , อ.ร้องกวาง | พุธ |
|  | อบรมเกษตรกรโครงการส่งเสริมการใช้ระบบน้ำในไร่นา | งานกรมส่งเสริมการเกษตร |  | ✓ |  |  |  | ศพก. อ.หนองม่วงไข่ |  |
|  | ประชุมคัดเลือกประธานแม่บ้านเกษตรกรระดับอำเภอ | งานกรมส่งเสริมการเกษตร | ✓ |  |  |  |  | อ.เมืองแพร่ , อ.หนองม่วงไข่ |  |
| 6 มกราคม 2565 | นิเทศงาน ทีมที่ 3 , 4 | T&V system |  |  |  |  |  | อ.สูงเม่น , อ.ลอง | พฤหัสบดี |
|  | ประชุมคัดเลือกประธานแม่บ้านเกษตรกรระดับอำเภอ | งานกรมส่งเสริมการเกษตร | ✓ |  |  |  |  | อ.เด่นชัย , อ.สูงเม่น |  |
| 7 มกราคม 2565 |  |  |  |  |  |  |  |  | ศุกร์ |
| 10 มกราคม 2565 | เวทีแลกเปลี่ยนเรียนรู้ YSF ครั้งที่ 1 | งานกรมส่งเสริมการเกษตร | ✓ |  |  |  |  | จ.ลำปาง | จันทร์ |
| 11 มกราคม 2565 | เวทีแลกเปลี่ยนเรียนรู้ YSF ครั้งที่ 1 | งานกรมส่งเสริมการเกษตร | ✓ |  |  |  |  | จ.ลำปาง | อังคาร |
| 12 มกราคม 2565 | โครงการถ่ายทอดเทคโนโลยีการผลิตสารชีวภัณฑ์อย่างง่ายสำหรับเกษตรกร |  |  |  |  | ✓ |  | อ.หนองม่วงไข่ | พุธ |
| 13 มกราคม 2565 | อบรมเกษตรกรส้มเขียวหวาน | งบพัฒนาจังหวัดแพร่ |  | ✓ |  |  |  | เทศบาลตำบลวังชิ้น | พฤหัสบดี |
|  | ประชุมคัดเลือกประธานแม่บ้านเกษตรกรระดับอำเภอ | งานกรมส่งเสริมการเกษตร | ✓ |  |  |  |  | อ.ร้องกวาง , อ.สอง |  |
| 14 มกราคม 2565 | อบรมเกษตรกรส้มเขียวหวาน | งบพัฒนาจังหวัดแพร่ |  | ✓ |  |  |  | เทศบาลตำบลวังชิ้น | ศุกร์ |
|  | ประชุมคัดเลือกประธานแม่บ้านเกษตรกรระดับอำเภอ | งานกรมส่งเสริมการเกษตร | ✓ |  |  |  |  | อ.ลอง ,อ.วังชิ้น |  |
| 17 มกราคม 2565 | อบรมโครงการส่งเสริมเคหกิจเกษตรในครัวเกษตรสูงวัย  ครั้งที่ 2 | ส่งเสริมเคหกิจเกษตรเพื่อพัฒนาคุณภาพชีวิตในครัวเรือนเกษตรสูงวัย | ✓ |  |  |  |  | ต.ทุ่งโฮ้ง อ.เมือง | จันทร์ |
| 18 มกราคม 2565 | Field Day อ.หนองม่วงไข่ | งานกรมส่งเสริมการเกษตร |  |  | ✓ |  |  | อ.หนองม่วงไข่ |  |
|  | ศึกษาดูงานส้มเขียวหวาน | งบพัฒนาจังหวัดแพร่ |  | ✓ |  |  |  | จ.ลำพูน , จ.เชียงใหม่ |  |
|  | ประชุมคณะกรรมการวิสาหกิจชุมชนจังหวัด |  | ✓ |  |  |  |  | ห้องประชุมเวียงโกศัย |  |
| 19 มกราคม 2565 | ศึกษาดูงานส้มเขียวหวาน | งบพัฒนาจังหวัดแพร่ |  | ✓ |  |  |  | จ.ลำพูน , จ.เชียงใหม่ | พุธ |
| 20 มกราคม 2565 | ศึกษาดูงานส้มเขียวหวาน | งบพัฒนาจังหวัดแพร่ |  | ✓ |  |  |  | จ.ลำพูน , จ.เชียงใหม่ | พฤหัสบดี |
|  | อบรมเกษตรกรโครงการส่งเสริมให้เกษตรกรปรับเปลี่ยนการผลิตพืชที่เหมาะสมตามแผนที่ Agri-map | งานกรมส่งเสริมการเกษตร |  |  | ✓ |  |  | อ.สอง |  |
|  | อบรมโครงการส่งเสริมเคหกิจเกษตรในครัวเกษตรสูงวัย  ครั้งที่ 2 | ส่งเสริมการรวมกลุ่มเพื่อสร้างรายได้เสริมจากการประกอบอาชีพในกลุ่มเกษตรสูงวัย | ✓ |  |  |  |  | ต.ทุ่งโฮ้ง อ.เมือง |  |
| 21 มกราคม 2565 | อบรมเกษตรกรโครงการส่งเสริมให้เกษตรกรปรับเปลี่ยนการผลิตพืชที่เหมาะสมตามแผนที่ Agri-map | งานกรมส่งเสริมการเกษตร |  |  | ✓ |  |  | อ.สอง | ศุกร์ |
|  | ประชุมคณะกรรมการแม่บ้านเกษตรกรระดับจังหวัด  ผ่านระบบซูม | ชี้แจงเงินกองทุนแม่บ้านจังหวัดแพร่ และแผนการคัดเลือกประธานแม่บ้านเกษตรกรชุดใหม่ 2565 | ✓ |  |  |  |  | สนง.กษจ.แพร่ |  |
| 24 มกราคม 2565 |  |  |  |  |  |  |  |  | จันทร์ |
| 25 มกราคม 2565 |  |  |  |  |  |  |  |  | อังคาร |
| 26 มกราคม 2565 |  |  |  |  |  |  |  |  | พุธ |
| 27 มกราคม 2565 |  |  |  |  |  |  |  |  | พฤหัสบดี |
| 28 มกราคม 2565 |  |  |  |  |  |  |  |  | ศุกร์ |
| 31 มกราคม 2565 | ประชุมเกษตรอำเภอประจำเดือน (MM) ครั้งที่ 4/2565 | T&V system |  |  | ✓ |  |  | สนง.กจ.แพร่ | จันทร์ |

**หมายเหตุ**

1. วันหยุดราชการประจำเดือนมกราคม 2565 **จำนวน 1 วัน** วันจันทร์ที่ 3 มกราคม 2565 วันหยุดชดเชยวันขึ้นปีใหม่

2. แผนการปฏิบัติงานอาจมีการเปลี่ยนแปลง/ยกเลิก ได้ตามสถานการณ์และมาตรการป้องกันโรคระบาดไข้หวัดสายพันธ์ใหม่ (COVID-19) เชิงพื้นที่

ลงชื่อ ประภาส สานอูป ผู้อนุมัติ

(นายประภาส สานอูป)

ตำแหน่ง เกษตรจังหวัดแพร่

วันที่ 30 เดือน ธันวาคม พ.ศ.2564

ลงชื่อ พนัชกร จันทร์ทวี ผู้เสนอแผนฯ

(นางพนัชกร จันทร์ทวี)

ตำแหน่ง หัวหน้ากลุ่มยุทธศาสตร์และสารสนเทศ

วันที่ 30 เดือน ธันวาคม พ.ศ.2564